Историк: Боядисаното великденско яйце символизира възкресението на Христос и новото начало
Боядисаното великденско яйце символизира възкресението на Христос и новото начало. Това каза за Радио „Фокус“ Зоя Димитрова, уредник в къща-музей Ванга и отдел „Етнография“ към Исторически музей – Петрич. По думите ѝ, традицията да се боядисват и багрят яйца датира от Древен Египет и Древна Персия.„Археологическите разкопки, които са направени от историците, показват, че наистина историята с яйцата датира от древността, само че след разпъването на кръста на Иисус Христос, Мария Магдалена отива при императора и му поднася така нареченото червено яйце – символ на Христовата кръв. От тогава започва и традицията – на Великден винаги всеки един християнин да боядисва и да багри яйца в червен цвят“, обясни уредникът в културната институция.Зоя Димитрова каза още, че впоследствие започват да се багрят яйца във всякакви цветове, поради факта че яйцето е начало на нов живот, а началото на новия живот символизира именно и възкресението на Иисус Христос – новото начало, новата природа, всичко ново, което е свързано само и единствено с добро. Тя допълни, че като част от обредността свързана с празника е и великденският заек, който като символ също е от преди разпространението на християнската религия. ado.vbg.slave(9); „Заекът традиционно се свързва с плодородието и изобилието, а в древните ритуали и вярвания и с Луната и нейния цикъл. Съществува легенда, според която великденският заек някога е бил голяма красива птица, принадлежаща на богиня. Веднъж тя я превърнала в див заек, но тъй като той все още бил птица по душа, продължавал да прави гнезда и да ги пълни с яйца“, разказа Димитрова.Уредникът в историческият музей в Петрич отбеляза, че има една подробност, която е много важна, а именно че великденският заек не е свързан с православната религия.